Na osnovu člana 1 stav 2 Zakona o porezu na nepokretnosti („Službeni list CG“, broj 25/19), člana 38 stav 1 tač. 2 i 8 Zakona o lokalnoj samoupravi („Službeni list CG“, br. 2/18, 34/19 i 38/20) i člana 35 stav 1 tačka 8 Statuta opštine Tivat ("Službeni list Crne Gore - opštinski propisi", broj 24/18 i 09/20) Skupština opštine Tivat na sjednici održanoj 16.12. 2020. godine, donijela je

ODLUKU
o izmjenama i dopunama Odluke o porezu na nepokretnosti u opštini Tivat

("Službeni list Crne Gore - opštinski propisi", br. 053/19 od 27.12.2019, 029/20 od 05.08.2020)

Član 1 
U članu 4, u ekskluzivnoj zoni, u dijelu koji se odnosi na KO Radovići umjesto teksta: "KO Radovići: - Oblast pokrivena dijelom UP Donji Radovići centar ", treba da stoji:
"KO Radovići: - Oblast ispod planirane kolske saobraćajnice sa tjemenima: T 9, T 9', T 36, T 35, T 34, T33, T 31 poprečnog presjeka I – I DUP-a Donji Radovići Centar."	
U članu 4, zoni Ia u dodaje se nova alineja i glasi:
 "KO Radovići: - Oblast iznad planirane kolske saobraćajnice sa tjemenima: T 9, T 9', T 36, T 35, T 34, T33, T 31 poprečnog presjeka I – I DUP-a Donji Radovići Centar ".

Član 2
Član 8 stav 1 mijenja se i glasi:
“Veličinu nepokretnosti za koju nema podataka u Katastru nepokretnosti odnosno u drugoj evidenciji nepokretnosti (kod organa nadležnog za poslove građenja) ili ako ti podaci ne odgovaraju stvarnom stanju na terenu, utvrđuje inspektor organa lokalne uprave nadležnog za lokalne javne prihode u skladu sa Crnogorskom standardu MEST EN 15221-6: 2014 (me). Upravljanje kapacitetima-Mjerenje površine i prostora u upravljanju kapacitetima.”

Član 3
U članu 10 dodaje se novi stav koji glasi:
„Stambeni objekat u vlasništvu pravnih lica - 0,56%”.

  Član 4
Ova Odluka stupa na snagu osmog dana od dana objavljivanja u “Službenom listu Crne Gore-opštinski propisi”.

Broj: 03-040/20-269                                                      					                                       
Tivat, 16.12.2020. godine                             

SKUPŠTINA OPŠTINE TIVAT
PREDSJEDNIK
dr Andrija Petković